Ego Hugo dux Burgundie et ego Yolendis uxor eius. Notum facimus universis presentem cartam inspecturis quod nos si quid iuris unquam habuimus in capiendo charroy de Semont, de Neellis et de Marcauges grangiis de Quinciaco pro remedio animarum nostrarum Deo et fratribus dicte ecclesie Quinciaci in puram et perpetuam elemosinam dedimus, concessimus et quitavimus. Quod ut ratum et firmum permaneat presentem cartam sigillorum nostrorum munimine roboravimus. Actum anno gratie millesimo CCo tricesimo quarto.